Ós hefur verið á Skerplugötunni frá því sumarið 2017 og hefur starfsfólkið komið sér þar vel fyrir . Húsið er þriggja hæða ásamt því að vera með góðan kjallara . Inngangur barnanna og fataklefi er í kjallaranum og nota þau hann til þess að koma í og fara úr skólanum og til þess að hafa sig til fyrir útiveru . Í kjallaranum er einng klósett aðstaða fyrir börnin , geymsla , þvottahús og svo salurinn okkar góði . Í salnum er fín aðstaða til þess að fá útrás fyrir hreyfþörf lítilla kroppa og einnig góður staður fyrir frjálsan leik og listsköpun . Á fyrstu hæðinni er Lóukjarni en þar eiga yngstu ósaranir athvarf . Kjarnanum er skipt í þrjú svæði sem öll hafa sitt hlutverk í dagsins önn ásamt klósett og skipti aðstöðu . Eldhúsið er einnig á fyrstu hæðinni og er oft spennandi að fá að kíkja þanngað inn og fá að sjá hvað er í matinn eða jafnvel fá svo sem eina rúsínu hja kokkinum . Gesta og starfmanna inngangur er á fyrstu hæðinni . Þegar krílin eru orðin eldri fara þau á aðra hæðina en þar er Kríjukjarni . Kjarnin er bygður upp eins og sá á fyrstu hæðinni og hefur hvert herbergi sitt hlutverk ásamt klósetti og skiptiaðstöðu . Á annari hæðinni er einnig kaffistofa og klósettaðstaða starfsmanna og svo skrifstofa leikskólastjóra . Krumma kjarni er síðan á þriðju hæðinni og er það kjarni elstu barananna á Ósi . Hæðin er að hluta til undir risi og er kjarninn nokkuð minni en þeir á fyrstu og annari . Útsýnið frá Kummakjana er dásamlegt og sjá börnin yfir fallega hverfið okkar og flugvélarnar lenda og taka á loft handan þess og síðan sjá þau niður að sjó og alveg að fjöllunum á Reykjanesskaga þar sem Fjallið Keilir skipar heiðurssess . Á þriðju hæðinni er líka eldhús sem notað er fyrir listsköpun og undirbúingsherbergi starfsmanna .